อียิปต์ตึงเครียดกดหุ้นดาวโจนส์ปิดลบ-น้ำมันพุ่ง
หุ้นดาวโจนส์ปิดแกว่งลดลงเล็กน้อย 42.55 จุดที่ 14,932.41จุด ด้านราคาน้ำมัน พุ่ง1.61 ดอลลาร์ แตะที่ 99.6 ดอลลาร์/บาร์เรล วิตกสถานการณ์ในอียิปต์
29 ต.ค. 2565

หุ้นดาวโจนส์ปิดแกว่งลดลงเล็กน้อย 42.55 จุดที่ 14,932.41จุด ด้านราคาน้ำมัน พุ่ง1.61 ดอลลาร์ แตะที่ 99.6 ดอลลาร์/บาร์เรล วิตกสถานการณ์ในอียิปต์
ดัชนีเฉลี่ยอุตสาหกรรมดาวโจนส์อ่อนแรงลง 42.55 จุด หรือ 0.28% ปิดที่ 14,932.41 จุด ดัชนี S&amp;P 500 ลบ 0.88 จุด หรือ 0.05% ปิดที่ 1,614.08 จุด และดัชนี Nasdaq ลดลง 1.09 จุด หรือ 0.03% ปิดที่ 3,433.40 จุด
ดัชนีหุ้นสหรัฐฯขยับในแดนบวกในช่วงต้นของวัน ก่อนแกว่งตัวดิ่งลงสู่แดนลบในช่วงบ่าย หลังมีข่าวการปะทะกันระหว่างผู้ชุมนุมที่กรุงไคโร ในประเทศอียิปต์ ทำให้มีผู้เสียชีวิตหลายราย รวมถึงข่าวกองทัพขีดเส้นตายรัฐบาลให้ทำตามคำเรียกร้องของประชาชนภายใน 2 วัน มิฉะนั้นจะลงมือทำอะไรบางอย่างด้วย
ทั้งนี้ นักลงทุนยังเกิดความกังวลรอบใหม่ เกี่ยวกับสถานการณ์ของกลุ่มยูโรโซน หลังจากรัฐมนตรีสำคัญอย่างคลัง และต่างประเทศ ประกาศลาออกในช่วง 2 วันที่ผ่านมา รวมถึงจากรายงานที่ว่า กลุ่มทรอยก้า ซึ่งประกอบด้วย ธนาคารกลางยุโรป, สหภาพยุโรป และกองทุนการเงินระหว่างประเทศ (ไอเอ็มเอฟ) ให้เวลากรีซ 3 วัน ในการแสดงให้เห็นว่า การปฏิรูปของกรีซยังเป็นไปตามแนวทาง
ความตึงเครียดในอียิปต์ยังกดดัน สัญญาน้ำมันดิบเวสต์เท็กซัส (WTI) ตลาดนิวยอร์กส่งมอบเดือนส.ค.ปิดปรับขึ้น 1.61 ดอลลาร์ แตะที่ 99.6 ดอลลาร์/บาร์เรล  ส่วนสัญญาน้ำมันดิบเบรนท์ (BRENT) ส่งมอบเดือนส.ค.ที่ตลาดลอนดอน ปิดบวก 1 ดอลลาร์ ที่ 104 ดอลลาร์/บาร์เรล